C 347/14
SK
Úradný vestník Európskej únie
9.9.2022
Utorok 8. marca 2022
57. vyzýva najmä Komisiu, aby v svojich konzultačných procesoch obnovila rovnováhu medzi zástupcami podnikových záujmov a zástupcami iných záujmov, ako sú práva pracovníkov, sociálne práva a ochrana životného prostredia, a aby zabezpečila ochranu pred nekalými lobistickými praktikami, ktoré nie sú zlučiteľné so spravodlivým a transparentným dialógom; 58. vyzýva členské štáty, inštitúcie EÚ vo všeobecnosti a najmä Komisiu, aby počas prípravy alebo revízie právnych predpisov, ktoré môžu mať vplyv na občiansky priestor a slobody, zabezpečili úzku konzultáciu s občianskou spoločnosťou; 59. berie na vedomie, že podpredsedovi Komisie bola zverená zodpovednosť za udržiavanie otvoreného, trans­ parentného a pravidelného dialógu s občianskou spoločnosťou; zdôrazňuje, že by sa malo ďalej pokračovať v občianskom dialógu; vyzýva Komisiu, aby zvážila najmä vytvorenie osobitných kontaktných miest v rámci každého generálneho riaditeľstva, ktoré by umožnili občianskej spoločnosti byť v úzkom kontakte s podpredsedom Komisie; považuje za kľúčové, aby sa v expertných skupinách a poradných fórach, ktoré pomáhajú Komisii, prostredníctvom transparentného výberového procesu dostalo významnej úlohy širokej škále organizácií občianskej spoločnosti a aby sa kládol dôraz na organizácie občianskej spoločnosti, ktoré vystupujú v mene zraniteľných a nedostatočne zastúpených skupín; 60. vyzýva Komisiu, aby využila vymedzenie vnútroštátnych programov, ktorými sa využívajú fondy EÚ, a vykonávanie stratégií a akčných plánov EÚ členskými štátmi s cieľom vyžadovať od členských štátov, aby zaviedli účinné mechanizmy zabezpečenia účasti organizácií občianskej spoločnosti a občianskeho dialógu; vyzýva na posilnenie účasti občianskej spoločnosti na procese európskeho semestra a na monitorovaní európskeho balíka opatrení na obnovu; 61. víta Európsky rok mládeže ako príležitosť na ďalšiu podporu občianskej účasti a dialógu v demokratickej spoločnosti; 62. zaväzuje sa v nadväznosti na túto správu zabezpečiť reálne následné opatrenia a vyzýva Komisiu a Radu, aby prijali rovnaký záväzok; o o 63.
o
poveruje svoju predsedníčku, aby postúpila toto uznesenie Rade a Komisii.